കൊച്ചിയില് അശാസ്ത്രീയയമായ രീതിയില് അഴുക്കുചാല് നിര്മ്മാണം ആളുകള് വലയുന്നു കൊച്ചി : അശാസ്ത്രീയമായ വികസനപ്രവര്ത്തനം മൂലം കൊച്ചിയിലെ ദര്ബാര് ഹാള് റോഡിലെ മുത്തൂറ്റ് സ്ക്വയര് നിവാസികള് ഇപ്പോള് വലയുകയാണ്. റോഡിനോട് ചേര്ന്ന് നിര്മ്മിച്ച അഴുക്കുചാല് റോഡില് നിന്ന് പൊങ്ങിയാണ് നില്ക്കുന്നത്. ഇത് വാഹങ്ങള്ക്ക് പ്രശ്നമുണ്ടാക്കുന്നു. കൊച്ചിന് സ്മാര്ട്ട് മിഷന് ലിമിറ്റഡ് CSML ന്റെ നേതൃത്വത്തിലായിരുന്നു പ്രവര്ത്തനം നടന്നത്. ഇത് മൂലം തന്റെ വാഹനത്തിന് കേടുപാടുകള് വന്നതിനെ തുടര്ന്ന് നിവാസികളില് ഒരാള് കോണ്ട്രാക്ടറിനെതിരെയും CSML നെതിരെയും ഇപ്പോള് കേസ് കൊടുത്തിരിക്കുകയാണ്. ഈയടുത്ത്, മുത്തൂറ്റ് കോംപ്ലെക്സിലെ ഒരാള് തന്റെ കാറുമായി ബേസ്മെന്റിലേക്ക് കയറാന് ശ്രമിച്ചപ്പോള് ആഡംബര കാര് ഈ ഡ്രൈനേജിന്റെ മുകളില് കുരുങ്ങുകയും സീസോ പോലെ ആടി നില്ക്കുകയും ചെയ്യുന്ന അവസ്ഥയുണ്ടായെന്ന് താമസക്കാര് പറയുന്നു. റോഡ് മുഴുവന് സമാനസ്ഥിതിയാണെന്നും അവര് പറഞ്ഞു. അതുപോലെ രാത്രിയാണ് നിര്മ്മാണപ്രവര്ത്തികള് നടന്നതെന്നും അവര് ആരോപിക്കുന്നു. പിന്നീട് പ്രശ്നങ്ങള് പറഞ്ഞപ്പോള് കോണ്ട്രാക്ടര് പലവിധ ഒഴിവുകഴിവുകള് പറയുകയും അഴുക്കുചാലിന്റെ നീളം കുറക്കണം എന്നാവശ്യപ്പെട്ടപ്പോള് ഗേറ്റ് മാറ്റി സ്ഥാപിക്കാന് പറയുകയും ചെയ്തു. റോഡ് വികസനം നടന്നാല് ഈ പ്രശ്നം പരിഹരിക്കപ്പെടുമെന്ന് പറഞ്ഞെങ്കിലും അത് സാധ്യമാകാന് ഇനിയും മൂന്ന് വര്ഷം എങ്കിലും എടുക്കുമെന്നും നിവാസികള് പറയുന്നു. പദ്ധതിക്കായി കോമ്ബൗണ്ട് മതില് പൊളിച്ചുമാറ്റിയിട്ട് അതും പുനസ്ഥാപിച്ചിട്ടില്ല. അതുപോലെ അഴുക്കുചാലിന്റെ പ്രവര്ത്തനവും കൃത്യമായി സാധ്യമാകുന്നില്ല. ഇത് കൊതുകിന്റെ ശല്യം കൂട്ടുന്നു. നിവാസികളുമായി കൃത്യമായി ചര്ച്ച നടത്താതെയാണ് ഇവ സാധ്യമാക്കുന്നത്. അതിനാല് ഉദ്ദേശം നല്ലതാണെങ്കിലും നടപ്പാക്കുന്ന രീതിയില് പിഴവുകള് സംഭവിക്കുന്നു. ഇത് നിവാസികള്ക്ക് ഏറെ ബുദ്ധിമുട്ട് ഉണ്ടാക്കുന്നു. Tags